Diari Oficial de la Generalitat Valenciana


Sumari del DOGV 6066, del 28-07-2009 (2009/8789)

RESOLUCIÓ de 21 de juliol de 2009, del director de l'Entitat Pública de Transport Metropolità de València, per la qual es procedix a la revisió de les tarifes màximes aplicables a l'estació terminal d'autobusos de València.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6066

Data del DOGV
:   28-07-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/8789


Data del document
:   21-07-2009

Organisme emissor
:   Entitat Pública de Transport Metropolità de València

Tipus de document
:   Resolució

Descriptors 

:   * València
    * transport públic
    * legislació
    * tarifa de viatgers
    * transport de viatgers
    * llista de preus

RESOLUCIÓ de 21 de juliol de 2009, del director de l'Entitat Pública de Transport Metropolità de València, per la qual es procedix a la revisió de les tarifes màximes aplicables a l'estació terminal d'autobusos de València. [2009/8789]  
L'article 4 de la Llei 9/2000, de constitució de l'Entitat Pública de Transport Metropolità de València, segons la redacció donada per l'article 72 de la Llei 12/2004, de 27 de desembre, de Mesures Fiscals, Gestió Administrativa i Financera i d'Organització de la Generalitat Valenciana, atribuïx a l'entitat esmentada com a competència, entre altres, i en matèria d'activitats auxiliars i complementàries del transport per carretera, la gestió dels contractes de gestió de servicis públics atorgats per concessió administrativa a les estacions de transport per carretera, la competència de les quals corresponga a la Generalitat i s'emmarquen en l'àmbit territorial de l'Àrea Metropolitana de València.  
En este sentit, l'Orde de 15 de novembre de 2005, de la Conselleria d'Infraestructures i Transport, establix les regles per a la revisió de les tarifes de l'estació terminal d'autobusos de València. En l'article 3 de l'orde esmentada, es faculta l'Entitat de Transport Metropolità de València (eTM) perquè dicte una resolució de revisió de les tarifes resultant de l'aplicació dels criteris de revisió que allí es disposen.  
Havent sol·licitat el concessionari, dins del termini i en la forma escaient, la revisió de tarifes corresponent al present exercici 2009 i emés l'informe corresponent, resolc:  
Primer  
Procedir a la revisió de les tarifes de la concessió per a la gestió de l'estació terminal d'autobusos de València, que passen a ser les següents:  
1. Cànon d'autobusos: per entrada o eixida d'un autobús amb viatgers, en finalitzar o iniciar el viatge i escala d'autobús en trànsit:   
 Interurbà Interés metropolità  
 0,27973 € 0,33965 €  
2. Cànon de viatgers:  
 Interurbà Interés metropolità  
De 0 a 19 km - - - -  
De 20 a 49 km 0,16578 € 0,03622 €  
De 50 a 99 km 0,35010 € - -  
De 100 a 250 km 0,52271 € - -  
Més de 250 km 0,54748 € - -  
3. Pels servicis de facturació, regits i administrats per l'estació: per cada paquet facturat: 1,12468 €.  
4. Pel servici d'aparcament:  
- Per l'estacionament d'un autobús entre les 22:00 hores i les 08:00 hores de l'endemà: 7,66843 €.  
- Per l'estacionament d'un autobús entre les 08:00 hores i les 22:00 hores: 1,09974 €.  
Segon  
L'esmentada revisió serà efectiva a partir de l'1 d'agost de 2009. Els quadres tarifaris de les concessions corresponents hauran d'establir, a partir de la data esmentada, els cànons de viatgers que són aprovats per mitjà de la present resolució.  
Contra la present resolució, que no esgota la via administrativa, es pot interposar recurs d'alçada, davant del conseller d'Infraestructures i Transport, en el termini d'un mes a partir de l'endemà de la publicació en el Diari Oficial de la Comunitat Valenciana, d'acord amb el que establixen els articles 107, 114 i 115 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, modificada per la Llei 4/1999, de 13 de gener, sense perjuí de l'exercici de qualsevol altra acció que es considere oportuna.  
Burjassot, 21 de juliol de 2009.- El director: Aurelio López Martín.